Lämpimästi tervetuloa Kuntalaisiltaan Pertunmaa -talolle torstaina 25.9. klo 18 :) Illan teemana on mäntyharjulaisten hyvinvointi ja laaja hyvinvointisuunnitelma. Miten mäntyharjulaisten hyvinvointia voisi parantaa? Haluamme kuulla sinun ajatuksiasi siitä, miten mäntyharjulaisten hyvinvointia ja terveyttä voisi edistää. Mitä asioita pitäisi tehdä seuraavien neljän vuoden aikana (vuosina 2025–2029)? Mitkä toimet ovat mielestäsi toimineet hyvin? Entä mitkä kaipaavat parannusta? Mikä on hyvinvointisuunnitelma? Uuden valtuustokauden alussa on aloitettu laajan hyvinvointisuunnitelman tekeminen. Suunnitelman avulla kehitetään ja ohjataan työtä, jolla parannetaan mäntyharjulaisten hyvinvointia ja terveyttä. Suunnitelman tekeminen on myös lakisääteinen eli pakollinen tehtävä kunnalle. Mitä hyvinvoinnin edistäminen tarkoittaa? Hyvinvoinnin ja terveyden edistäminen (hyte-työ) on laaja-alaista ja pitkäjänteistä työtä. Se on toimintaa, jolla tuetaan ihmisten mahdollisuuksia hyvinvoinnin, terveyden, osallisuuden sekä työ- ja toimintakyvyn ylläpitoon ja niiden parantamiseen. Esimerkiksi kunnassa näitä mahdollisuuksia luodaan pitämällä huolta kunnan olosuhteista, jotka tukevat hyvinvointia ja terveellisten valintojen tekemistä. Voit tutustua aiheeseen ennakkoon jo lukemalla hyvinvointikertomusta viime valtuustokaudelta: Kunnan sivuilta -> Terveys ja hyvinvointi -> Hyvinvointikertomus ja -suunnitelma
Kuntalaisilta Pertunmaa -talolla: Aiheena kuntalaisten hyvinvointi ja hyvinvointisuunnitelma
Lämpimästi tervetuloa Kuntalaisiltaan Pertunmaa -talolle torstaina 25.9. klo 18 :)